cyanic-selkie/wikianc huggingface dataset:
Resident Evil: Revelations
Tarina
Laivalla Jill ja Parker saavat selville Veltron juonen saastuttaa viruksella viidennes maapallon meristä, ja löytävät agentti Raymond Vesterin, joka kieltäytyy kertomasta, että miksi on siellä. Hän ei kuitenkaan ollut siellä yksin vaan parinsa Rachel Foleyn kanssa, jonka Jill aiemmin löysi hirviöiden tappamana. Chris ja Jessica löytävät laivan, mutta tutkittuaan huomaavat sen olevan Queen Zenobian sisaralus Queen Semiramis. Myöhemmin he löytävät Queen Zenobian ja Jillin ja Parkerin. Veltro räjäyttää Valkoisen Mökin Quintin ja Keithin vielä siellä ollessa. Queen Zenobiassa Chris, Jessica, Jill ja Parker hajaantuvat, tällä kertaa eri pareissa. Komentosillalla Jessica pettää heidät, ampuu Parkeria jalkaan, käynnistää Zenobian itsetuhon ja pakenee. Raymond lähtee hänen peräänsä. Jill ja Chris huomaavat tämän ja pakenevat. He löytävät loukkaantuneen Parkerin, jonka he yrittävät auttaa pois. Hän kuitenkin putoaa eräältä käytävältä. Chris ja Jill pääsevät laivan kannelle, mutta helikopteri ei pääse laskeutumaan sinne ison hirviön takia. Helikopterin kuljettaja kuitenkin pudottaa heille aseita avuksi. Chris ja Jill tuhoavat pedon ja pääsevät pakenemaan laivalta ennen tuhoa. Jill ja Chris saavat kuulla, että on olemassa vielä kolmaskin laiva, Queen Zenobian toinen sisaralus, Queen Dido, josta heidän pitäisi löytää todisteet. He löytävät ne Veltron johtajalta Jack Normanilta, mutta tämä pistää itseensä viruksen, joka muuttaa hänet hirviöksi. Jillin ja Chrisin on tuhottava hänet, pelin viimeisen vihollisen. Pelin loputtua selviää, että Parker selvisi Queen Zenobialta, kun Raymond pelasti hänet. Quint ja Keith pääsivät myös pois Valkoiselta Mökiltä. Lopputekstien jälkeen Raymond tuo viruksen Jessicalle, ja selviää, että Raymondkin on petturi. Kun Jessica kysyy Raymondilla, että miksi hän pelasti Parkerin, hän vastaa, että hänellä oli omat syynsä (Pelissä mentiin välillä ajassa taaksepäin, jolloin Parker pelasti haavoittuneen Raymondin).
Popeda (täsmennyssivu)
Popeda voi tarkoittaa seuraavia asioita:
Charlestown (Indiana)
Väestöjakauma
Vuonna 2000 Charlestownin väestöstä 92,91 % oli valkoisia, 2,47 % afroamerikkalaisia, 0,27 % intiaaneja, 0,17 % aasialaisia ja 0,07 % Tyynenmeren saarelaisia. Espanjalaisia ja latinalaisamerikkalaisia oli asukkaista 5,32 %. Muita väestöryhmiä edusti 2,77 %, ja 1,35 % edusti kahta tai useampaa eri ryhmää.
Charlestownin asukkaista alle 18-vuotiaita on 29,0 %, 18–24-vuotiaita 10,8 %, 25–44-vuotiaita 30,4 %, 45–64-vuotiaita 18,9 % ja yli 65-vuotiaita 10,9 %.
Seth Green
Seth Gesshel Green (s. 8. helmikuuta 1974 Overbrook Park, Philadelphia, Pennsylvania) on yhdysvaltalainen näyttelijä. Hänen tunnetuimmat roolinsa lienevät Austin Powers -elokuvien Scott Evil ja Buffy, vampyyrintappaja -sarjan Oz. Green on näytellyt lisäksi muun muassa elokuvissa Scooby-Doo 2: Monsterit vapaalla, Mela kateissa ja Rottaralli. Hän myös ääninäyttelee Family Guy -sarjan Chris Griffiniä. Hän on myös ollut vierailevana tähtenä WWE RAW -ohjelmassa.
Yksityiselämä
Seth Green on naimisissa näyttelijä-malli Clare Grantin kanssa. He avioituivat 1. toukokuuta 2010.
Luettelo Sentencedin kappaleista
Tämä on luettelo metallimusiikkiyhtye Sentencedin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.
Hakalammi
Hakalammi on Kanta-Hämeessä Hämeenlinnassa  sijaitseva lampi.
Maantietoa
Lammen pinta-ala on 2,3 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Lammen vedenpinnan korkeus on 84,8 metriä mpy.
Tosi rakkaus odottaa
200px|right|thumb|Tosi rakkaus odottaa -kampanjan kannattajan hopeasormus Tosi rakkaus odottaa (engl. True Love Waits) on kansainvälinen kristinuskon piirissä syntynyt, Yhdysvalloista Suomeenkin levinnyt nuorisokampanja, jonka kantavana ajatuksena on pidättäytyminen seksuaalisesta kanssakäymisestä ennen avioliittoa. Kampanjaa perustellaan muun muassa avioliiton ja perheen tukemisella. Nuoria kehotetaan syvään sitoutumiseen, jonka liike katsoo luovan luottamusta, turvallisuutta ja avoimuutta. Kampanjan toimintaan kuuluu myös vapaaehtoinen kirjallinen lupaus.
Kampanja levisi Suomeen vuonna 1997, ollen kuitenkin profiililtaan matalampi kuin yhdysvaltalainen esikuvansa. Kampanja näkyi esitteinä ja esittelykojuina kristillisissä tapahtumissa sekä koulun uskonnontunneilla. Pidättyväisyyttä perustellaan muun muassa seksitaudeilla, raskaudenehkäisyllä, mielenterveydellä, avioliiton onnellisuudella sekä Raamatun jakeilla. Liikkeen tukijoita ovat Suomessa olleet useat Suomen evankelis-luterilaisen kirkon sisällä toimivat järjestöt ja vapaat kristilliset suunnat. Mukana ovat olleet muun muassa Helsingin NMKY, Kansan Raamattuseura, Suomen Evankelisluterilainen Kansanlähetys, Suomen Luterilainen Evankeliumiyhdistys (SLEY), Suomen Raamattuopisto, Opiskelija- ja koululaislähetys, Suomen teologinen instituutti, Suomen Helluntaiseurakunnat, Suomen Vapaakirkko, Suomen Adventtikirkko ja Suomen Metodistikirkko.
Tosi rakkaus odottaa -lupauksen allekirjoittaneita oli Suomessa vuoden 2002 loppuun mennessä 2 852. Tutkimuksen mukaan 87 prosenttia liikkeeseen liittyneistä on naisia.
Nuotta-lehti valmisti vuonna 2012 uuden 10 000 kappaleen painoksen Tosi rakkaus odottaa -vihoista.
Villilapsi
Villilapsi on ihmislapsi, joka on joutunut hyvin nuorena eläinten hoitoon ja elänyt pitkään vain kyseisten eläinten kanssa, ilman ihmiskontakteja. Carl Linné luokitteli heidät nimityksellä homo ferus, villilapsi. Hänen mukaansa heille oli tyypillistä puhekyvyn puuttuminen, runsas karvoitus ja nelinkontin kulkeminen. Villilapsista käytetään myös termiä susilapset. Villilapset eivät ole omaksuneet kieltä tai muita ihmiselle ominaisia käyttäytymispiirteitä, vaan käyttäytyvät yleensä eläinten tapaan. Jos lapsi on eronnut inhimillisestä sosiaalisesta ympäristöstä hyvin varhain ja pitkään, kehitys häiriintyy ja esimerkiksi puhumaan oppiminen on hyvin vaikeaa tai jopa mahdotonta. Kielen puuttuessa monet muutkin asiat joutuvat häiriötilaan. Päätelmä on, että ihmisen äly, persoonallisuus ja tunne-elämä voivat kehittyä parhaalla mahdollisella tavalla vain ihmisten parissa.
Tapauksia
thumb|Kaspar Hauser Eräs kuuluisimmista villilapsista on ranskalainen Victor, joka löydettiin vuonna 1797 harhailemasta Aveyronin metsässä lähellä Toulousea. Victor oli ilmeisesti viettänyt koko lapsuutensa yksin metsässä. Nuori lääketieteen opiskelija Jean-Marc Itard yritti pitkään opettaa Victoria puhumaan. Vaikka Victor oppi ymmärtämään jonkin verran puhetta ja myös lukemaan joitain sanoja, hän ei itse osannut puhua kuin pari sanaa. Victor oli todennäköisesti autistinen, mutta 1828 löydetty Kaspar Hauser oli ihminen, joka oli eristynyt sosiaalisesta ympäristöstä. Hän kuitenkin oppi hämmästyttävän nopeasti puhumaan, jolloin hän pystyi myös kuvailemaan ja kertomaan oloja, joissa hän oli elänyt ja mitä hän oli kokenut. Tämä osoitti, ettei kehitysviivettä aiheuttanut autismi vaan sosiaalinen eristyneisyys kuten Geniellä, joka löydettiin 1970. Vuoden 2007 lopulla venäläinen Tvoi Den-lehti julkaisi uutisen Venäjältä löydetystä susipojasta.
Orpokotia pitänyt Joseph Singh löysi kaksi tyttöä, Amalan ja Kamalan Intiasta 1920-luvulla Midnaporen läheltä termiittikeosta susien kanssa. He olivat löydettäessä puolitoista- ja kahdeksanvuotiaita. Todennäköisesti he eivät olleet sisaruksia, vaan luultavasti sudet olivat löytäneet heidät eri aikoihin. Nuorempi Amala kuoli pian löytymisensä jälkeen, mutta vanhempi Kamala eli vielä yhdeksän vuotta. Singh julkaisi myöhemmin päiväkirjan havainnoistaan. Kuitenkin esimerkiksi ranskalainen kirurgi Serge Aroles on osoittanut teoksessaan L'Enigme des enfants-loup ("Enigma of the Wolf-Children," 2007), että Singhin tarina tytöistä oli huijaus eivätkä kuvailut esimerkiksi tyttöjen erityisen terävistä aisteista pitäneet paikkaansa.
Singhin mukaan tytöt olivat elintavoiltaan kuin susia, liikkuivat neljällä jalalla, söivät raakaa lihaa, eivät puhuneet, viihtyivät paremmin koirien kuin ihmisten kanssa ja suhtautuivatkin ihmisiin vihamielisesti: jos heitä koski, he yrittivät raapia ja purra. Tytöt olivat kuin yöeläimiä, eivät sietäneet auringonvaloa ja pystyivät näkemään pimeässä. He myös ääntelivät kuin sudet. He olivat kasvoiltaan aina ilmeettömiä. Löydettäessä tytöt olivat erinomaisessa fyysisessä kunnossa, mutta Singhin mukaan ero susiyhteisöstä ja ihmisyhteisöön joutuminen heille "luonnollisen" ympäristön ulkopuolelle aiheutti depression ja Amalan kuoleman.
Kamala eli ihmisten parissa yhdeksän vuotta, mutta ei koko elinaikanaan oppinut puhumaan muutamia kymmeniä sanoja enempää. Erikoista Kamalassa oli Singhin mukaan se, että hänen hajuaistinsa oli yliherkistynyt niin, että hän pystyi haistamaan raa'an lihan hajun jopa 50 metrin päästä. Hän pystyi myös Amalan kuollessa ilmentämään tunteitaan itkemällä. Kamala oppi myös parin vuoden sisällä löytymisestään hymyilemään ja jopa nauramaan. Hän oppi myös sisäsiistiksi, puhumaan lyhyitä lauseita, käyttämään vaatteita, kulkemaan pystyasennossa (mutta ei täydellisesti: jos hänen täytyi päästä nopeasti jonnekin, hän juoksi neljällä jalalla), hakeutumaan muiden ihmisten seuraan ja pelkäämään pimeää – ja eläimiä.
Tutkimusta
Villilasten tutkimus on edistänyt vaikeavammaisten kuntoutusta. Uta Frith teoksessaan Autism: Explaining the Enigma osoittaa, että jotkut villilapsista ovat saattaneet joutua autismin johdosta vanhempiensa hylkäämiksi. Myös lapsen eristäminen aiheuttaa autismin kaltaisia oireita, joita kuitenkin pystytään korjaamaan, mikäli lapsi on oppinut puhumaan ennen eristämistään.
Koska lapsi oppii kielen huomattavasti helpommin kuin aikuinen, on kehitetty teoria kriittisestä iästä, jonka aikana kielenoppimisen olisi tapahduttava. Jos lapsi ei tällä iällä, jota pidetään yleisesti toisen ja 12. ikävuoden välisenä aikana, saa kosketusta kieleen, eivät aivot saa tarvittavaa ärsykettä kielitajun kehittymiseksi. Teoriaa tukevat eläinhavainnot, mutta toisaalta monet villilapset ovat oppineet jossain määrin käyttämään kieltä vielä vanhemmallakin iällä.
Edellä mainitut tapaukset osoittavat, että ihmisyksilön äly ja tunne-elämä kehittyvät täysipainoisesti ainoastaan vuorovaikutuksessa muiden ihmisten kanssa. Kielen oppiminen vaikuttaisi olevan keskeisessä asemassa ihmisen sosiaalistumisessa. Se miten ihminen kehittyy, riippuu yksilön synnynnäisten ominaisuuksien lisäksi elinympäristöstä. Kriittisimpiä ovat ensimmäiset elinvuodet. Noin 20-vuotiaana ympäristön vaikutus vähentyy.
Nuoruuden elinvuosien kriittisyys voi liittyä siihen, että ihmisen aivot muokkautuvat neuronikytkentöjen osalta pääosin 20 ikävuoteen mennessä, jolloin kytkentöjen määrä on noin kuusinkertainen vastasyntyneeseen verrattuna. Vastasyntyneen aivojen rakenne on vielä muovautumaton, ja vasta ympäristö määrittää, millaisiksi neuronikytkennät muotoutuvat. Nuorena hylätty ja myöhemmin ihmisten tavoille oppinut Tarzan on siis lähes mahdottomuus, ellei lasta ole hylätty metsään tarpeeksi vanhana, jolloin tämä olisi vain unohtanut aikaisemmin oppimansa.
Susilapset populaarikulttuurissa
Susilapsi-nimitys juontuu susiemon kasvattamista hylätyistä tai kadonneista lapsista. Löydettäessä he ovat liikkuneet nelinkontin ja oppineet ääntelynsä ja ruokailutavat eläimiltä. Nimitys viittaa Rooman perustamismyyttiin, jossa naarassusi imetti hylättyjä Romulusta ja Remusta omalla maidollaan. Susilapset ovat kiehtoneet kirjallisuutta ja populaarikulttuuria. Tunnetuimpia hahmoja ovat Viidakkokirjan Mowgli ja "apinoiden kuningas" Tarzan.
François Truffaut teki Victorin tapauksesta elokuvan Kesytön. Werner Herzog ja Peter Sehr ovat tehneet elokuvat Kaspar Hauserista.
Sikarileikkuri
pienoiskuva|Kuvassa alimpana giljotiinimainen sikarileikkuri. Sikarileikkuri on sikarin katkaisuun tarkoitettu laite. Sikarileikkureita on saksimaisia, giljotiinimallisia sekä niin kutsuttuja sikariporia (engl. cigar punch). Sikarileikkurilla avataan sikarin suljettu imupää (hattu) suuremmaksi ilmavirtauksen mahdollistamiseksi. Leikkurilla voidaan myös katkaista esimerkiksi sammuneen sikarin palanut pää. On olemassa myös joitain sikareita, joiden jalka (tulipää) täytyy leikata auki, esimerkiksi VegaFina Barrel Aged Salomon. Nämä täysin suljetut sikarit ovat melko harvinaisia. On huomioitavaa myös, että sikarileikkurin tai poran täytyy olla hyvin terävä, joten on suositeltavaa käyttää vain laadukkaita välineitä. Tylsä leikkuri tai pora repii sikarin pintalehteä (wrapperia) ja suutuntuma kärsii, ja pahimmillaan sikari voi hajota niin, että sitä ei pysty polttamaan kun käärintä alkaa purkautua. Sikarileikkureita voi myös teroittaa, mutta laadukas terä tylsyy harvoin, jos ollenkaan, kun sitä käytetään oikein.
Sikarin leikkaaminen on sikarin hyvän palamisen kannalta suoritettava tarkasti. Yleensä sikarista leikataan hatusta kaksi kolmasosaa sikarin halkaisijasta, mutta jos sikari on torpedomallinen (pitkä, suippo hattu), on hyvä leikata noin 4–7 millimetriä sekä viistoon, jolloin pitkä ja viisto leikkaus kokoaa aromit paremmin polttajan suuhun. Jos sikari ei mallista riippumatta vedä riittävän sujuvasti, sitä voidaan leikata lisää tai porata isommalla poralla. Jos veto ei tästä huolimatta parane, sikariin voi työntää varovasti jonkinlaisen piikin, esimerkiksi rautalangan tai sukkapuikon, jolloin veto paranee.
Humidori
thumb|Humidori Humidori on tiivis laatikko, kaappi tai suurimmillaan huone, jossa säilytetään sikareja sopivan lämpötilan ja kosteustason vallitessa. Suhteellinen kosteus sikareille on sopivimmillaan 65–72 %. Liian kuiva ilma luonnollisesti kuivattaa sikarit, jolloin ne ovat hauraita ja palavat liian suurella lämpötilalla, josta seuraa kitkerä maku. Liian kostea ilma aiheuttaa sikarihomeen riskin. Sopiva säilytyslämpötila on noin 18–22 °C. Liian lämmin säilytyslämpötila nostaa eri tuholaisten riskiä. Tuholaisista pääsee eroon pakastamalla sikarit, mutta sulatus tulee tehdä hitaasti.
Humidoriin kuuluu säilytysosan lisäksi kostutin ja tavallisesti kosteusmittari eli hygrometri. Kosteuttajana käytetään Oasis-sientä, joka pitää ilman kosteuden sopivana. Kosteuden sääntelyyn voidaan käyttää myös humidorikäyttöön tarkoitettuja kosteutta tasaavia (akryylipolymeeri) kiteitä, joita on saatavana eri kosteustasojen ylläpitämiseen (65 %, 70 %). Kosteuttajana voidaan käyttää myös märkää ruokasuolaa, mikä kuitenkin saa aikaan hiukan korkeahkon 75 % kosteustason.
Humidorin sisus on yleensä vuorattu käsittelemättömällä setrillä tai kirsikkapuulla. Käsittelyt voivat aiheuttaa makuvirheitä.
Käyttökuntoon saattaminen
Kaupasta ostettu tai itse tehty humidori ei ole heti käyttövalmis. Analoginen hygrometri on kalibroitava suolalla. Ilmatiiviisti suljettuun pussiin (esimerkiksi MiniGrip) laitetaan astiassa tavallista suolaa. Suolaa kostutetaan siten, että osa suolasta on märkää, osa kuivaa. Kahdeksan tunnin kuluttua suhteellisen kosteuden pussin sisällä pitäisi olla melko tarkasti 75 %. Jos hygrometri näyttää eri lukua, sitä pitää säätää. Kun säätö on tehty, hygrometri on valmis käyttöön.
Seuraavaksi humidorin kostuttimeen on imeytettävä kostutusainetta, jollaisena voidaan käyttää propyleeniglykolia (PG); sitä saa apteekeista ja sikariliikkeistä. PG-vesiseos saa aikaan 70% suhteellisen kosteuden. Ensitäytöllä laitetaan noin 50/50 -seos ja jatkossa kostutusaineeksi käy joko akkuvesi tai apteekin tislattu vesi. Joillakin akkuvesillä voi ongelmana olla kostuttimen kovettuminen, jolloin kostutinsienen teho laskee. Kostuttimena käytettyyn Oasis-sieneen nestettä voi imeyttää niin kauan kuin sieni sitä imee. Ylimääräiset nesteet voi pyyhkiä kostuttimesta pois. Kun kostuttimen kääntää ylösalaisin, sienestä ei saisi tippua vesipisaroita. Kostutin asetetaan humidorin sisälle. Humidorin annetaan olla tunti. Uuden humidorin seiniä voi kostuttaa tislatulla vedellä tai lisätä snapsilasillisen vettä, jotta kosteustason tuleminen sopivaksi ei kestäisi kovin kauan. Väliseinät voi ottaa humidorista pois. Väliseiniä voi sivellä tislatulla vedellä kostutetulla tekstiilillä.
Näiden vaiheiden jälkeen humidori suljetaan ja annetaan olla 3 vuorokautta, jonka jälkeen se on valmis sikareiden säilytykseen.
Aikasarja
Tyypillisesti aikasarjaa merkitään:
joka määrittelee luonnollisilla luvuilla indeksoidun aikasarjan X.
Aikasarjojen historiaa
Suomessa vanhimmat aikasarjat ovat väestön lukumäärää ja omainaisuuksia kuvaavat aikasarjat, joita on alettu laatia vuosittain vuodesta 1749 alkaen. Myös ulkomaankaupasta löytyy pitkiä aikasarjoja. Kiinassa tiedetään tehdyn väestöön ja maanjakoon liittyviä tilastoja jo 300 eaa., länsimaissa vanhin maininta väestölaskennasta on Uuden testamentin maininta keisari Augustuksen verollepanokäskystä. Myös taivaankappaleiden liikkeistä löytyy pitkiä aikasarjoja.
Monet aikasarjoista ovat syntyneet siten, että jokin taho on julkaissut vuosikirjassa tietystä asiasta luvun per vuosi. Tällä tavoin ovat syntyneet mm. monet Suomen tilastoista. Toisinaan aikasarjoja on syntynyt myös siten, että on tehty tutkimus jostakin asiasta ja tähän tutkimukseen on koottu numeerista tietoa. Myöhemmin sama tutkimus on tehty uudestaan ja niin edelleen. Suurin osa aikasarjoista on syntynyt muun toiminnan sivutuotteina eli sekundäärisesti. Jotkut aikasarjat ovat suunnitelmallisesti muodostettu tiettyjen laskennallisten menetelmien avulla muista aikasarjoista. Tällaisia ovat esimerkiksi elinkustannusindeksi ja tukkuhintaindeksi.
Lawrence Kasdan
thumb|Lawrence Kasdan [[San Diego Comic-Con International|San Diegon Comic-Conissa 2015.]] Lawrence Kasdan (s. 14. tammikuuta 1949 Miami Beach, Florida) on yhdysvaltalainen elokuvaohjaaja, -tuottaja ja -käsikirjoittaja. Hän syntyi Miamissa, Floridassa, valmistui vuonna 1966 Morgantown High Schoolista ja jatkoi opintojaan Michiganin yliopistossa.
Kasdan valmistui opettajaksi Michiganin yliopistosta 1972 ja toimi copywriterina mainostoimistoissa Detroitissa ja Los Angelesissa vuoteen 1977 saakka, kunnes suuntautui elokuvakäsikirjoittajaksi ja vähitellen myös ohjaajaksi. Hän on käsikirjoittanut elokuvan Kadonneen aarteen metsästäjät (1981) George Lucasin ja Philip Kaufmanin tarinan pohjalta sekä Imperiumin vastaiskun (1980) yhdessä Leigh Brackettin kanssa ja Jedin paluun (1983) George Lucasin kanssa.
Kasdanin ohjaustöitä ovat Huuma (1981), Sisärengas (1983), Silverado (1985), Yksinäinen matkailija (1988), Rakastan sinut kuoliaaksi (1990), Grand Canyon – elämää kaupungissa (1991), Wyatt Earp (1994) ja Unensieppaaja (2003).
Kasdan on saanut useita Oscar-, Bafta- ja Golden Globe -ehdokkuuksia, ja hän voitti vuonna 1992 Berliinin elokuvajuhlilla Kultaisen karhun.
Kasdan käsikirjoitti vuonna 2015 ensi-iltansa saaneen elokuvan Star Wars: The Force Awakens yhdessä J. J. Abramsin kanssa. Vuonna 2018 ensi-iltansa saanut Solo: A Star Wars Story tulee jäämään Kasdanin viimeiseksi työksi Tähtien sodan parissa.
Francisco Macías Nguema
Francisco Macías Nguema tai Masie Nguema Biyogo Ñegue Ndong  syntymänimeltään Mez-m Ngueme (1. tammikuuta 1924 – 29. syyskuuta 1979)  oli Päiväntasaajan Guinean itsenäisyyden ajan ensimmäinen valtionpäämies, jonka kaoottisella valtakaudella noin 50 000 guinealaista menetti henkensä ja 150 000 lähti maanpakoon. Hänen hallintokautensa piirteitä olivat älymystön järjestelmälliset murhat, ulkomaalaisten ja kirkon vaino, kidutukset, pakkotyövoiman käyttäminen ja voimakas eristäytyminen muusta maailmasta. Vuonna 1979 Ngueman syrjäyttämisen jälkeen YK:n raportissa kerrottiin maan olevan ”hajaantumistilassa”.
Lawrence Kasdan
Lawrence Kasdanin pojat Jon ja Jake ovat myös elokuvaohjaajia.
Francisco Macías Nguema
Syntyään Mez-m Ngueme, Macías Nguema oli paikallisen noitatohtorin poika ja kuului fang-heimoon. Nguema palveli Espanjan siirtomaahallinnossa virkamiehenä.
Francisco Macías nousi maan päämieheksi ensimmäisissä demokraattisissa vaaleissa. Hän oli melko tuntematon virkamies, joka julistautui maan nationalistien johtajaksi, ja voitti vastaehdokkaansa, joka kannatti läheisten välien säilyttämistä Espanjaan. Vastaehdokas vangittiin ja hänen sanottiin tehneen itsemurhan, kuolemaa epäillään poliittiseksi murhaksi.
Demokratiaa kesti 145 päivää, kunnes Francisco Macías julistautui elinikäiseksi presidentiksi, asevoimien kenraalimajuriksi ja koulutuksen, tieteen ja kulttuurin suurmestariksi. Aluksi Macías värväsi hallintoonsa lähinnä oman fang-heimonsa jäseniä. Myöhemmin hänen epäluuloisuutensa lisääntyi ja valta jäi kokonaisuudessaan fang-heimon esangui-klaanin haltuun. Näin Päiväntasaajan Guinean hallinto oli lähinnä hänen perheensä ja sukulaisten hallussa.
Espanja luovutti vallan Nguemalle ilman mitään poliittista valmistelua. Häntä tukivat Päiväntasaajan Guinean mantereen puoleisen osan, Río Munin, asukkaat ja häntä vastustivat Biokon saaren asukkaat. Bioko oli aikaisemmin ollut kahdesta osasta taloudellisesti kehittyneempi ja johtoasemassa poliittisesti. Ngueman valtakauden aikana kahden eri osan väliset kiistat yltyivät tuntuvasti. Nguema alkoi hallita maata pian valtaannousunsa jälkeen diktaattorin ottein. Hän murhasi, karkotti ja vangitsi tuhansia poliittisia vastustajiaan. Biokossa asunut maan talouselämän pieni eliitti karkotettiin suurimmaksi osaksi maasta tai vaiennettiin muulla tavoin. Kolmannes Päiväntasaajan Guinean väestöstä lähti maasta ja 30 000 nigerialaista plantaaseilla työskennellyttä siirtotyöläistä palasi Nigeriaan.
Macías taisteli painajaisia vastaan ja teki päätöksiä unessa näkemänsä perusteella. Vuoden 1967 puheessa hän ylisti Adolf Hitleriä Afrikan vapahtajaksi. Hän käytti myös säännöllisesti marihuanaa ja paikallista ibogaa, jolla on LSD:n kaltaisia vaikutuksia. Hän määräsi katoliset papit ylistämään itseään jumalanpalveluksissa. Niitä jotka kieltäytyivät kidutettiin tai heidät ajettiin maapakoon. Edistääkseen afrikkalaisen lääketieteen käyttöä hän sulki sairaalat ja erotti lääkärit. Viimein Macías kielsi pääkaupunki Malabon voimalaitosta käyttämästä voiteluöljyä ja sanoi pitävänsä koneet käymässä taikuuden avulla. Kun voimalaitos hajosi, pääkaupunki jäi ilman sähköä. Maan talous joutui ennennäkemättömään kurjuuteen: työvoimapula romahdutti tärkeimmän vientituotteen kaakaon tuotannon. Ennen itsenäistymistä plantaasit olivat olleet maan talouden selkäranka. Koska ihmiset pakenivat maasta veneillä, hän määräsi kaikki maan veneet tuhottavaksi ja kielsi kansalaisia tulemasta rannoille.
Vaikeuksista huolimatta Neuvostoliitto, Kuuba ja Kiina tukivat maata ilman kritiikkiä. Ranska kosiskeli maan hallintoa aktiivisesti päästäkseen käsiksi sen luonnonvaroihin. Yhdysvalloilla ei ollut juuri kiinnostusta alueeseen. Ehkä merkittävintä oli että Espanjan Francon hallinto kielsi kaiken tiedonvälityksen maasta ulkomaille. Näin Päiväntasaajan Guinea käytännössä katosi maailmankartalta.
Loppu koitti kun Macías alkoi teloittaa oman perheensä jäseniä. Ngueman valtakausi loppui sotilasvallankaappaukseen, jossa hänet teloitettiin. Hänen veljenpoikansa Teodoro Obiang Nguema Mbasogo seurasi häntä hallitsijana.
Polideportivo Ejido
Club Polideportivo Ejido oli espanjalainen jalkapalloseura El Ejidon kunnasta Andalusiasta. Seura perustettiin vuonna 1969.
Nokian kaupunginvaltuusto
Nokian kaupunginvaltuusto on Nokian kaupungin ylin päättävä elin. Valtuustossa on 51 jäsentä, jotka valitaan neljän vuoden välein kunnallisvaaleilla. Valtuusto oli pitkään vasemmistoenemmistöinen.
Valtuusto kokoontuu Nokian kaupungintalolla Harjukadulla. Kuntamuodon mukaisesti valtuuston nimi on aiemmin ollut vuoteen 1937 kunnanvaltuusto ja vuoteen 1977 kauppalanvaltuusto.
Saunalammi (Hämeenlinna, Hauho)
Saunalammi on Kanta-Hämeessä Hämeenlinnassa  sijaitseva lampi.
Polideportivo Ejido
Ejidon kotipeliasun värit olivat vaaleansininen ja valkoinen. Seuran kotistadionina toimii 7 870 -paikkainen Municipal El Ejido, joka otettiin käyttöön vuonna 2001. Seura lakkautettiin vuonna 2012. .
Saunalammi (Hämeenlinna, Hauho)
Maantietoa
Lammen pinta-ala on 0,8 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Lammen vedenpinnan korkeus on 85 metriä mpy.
Nokian kaupunginvaltuusto
Kaupunginvaltuutetut aakkosittain (kuntavaalit 2017)
Nokian kaupunginvaltuustoon on valittu 51 kaupunginvaltuutettua. Suluissa on esitetty valtuustoryhmä, johon kaupunginvaltuutettu kuuluu. Lyhenne sit. tarkoittaa kaupunginvaltuutetun olleen vaaleissa sitoutumaton. Sitoutumattomalla ehdokkaalla on pilkun jälkeen erotettuna valtuustoryhmä, johon hän kuuluu.
Socialistisk Ungdomsfront
Socialistisk Ungdomsfront (lyh. SUF; suom. Sosialistinen Nuorisorintama) on tanskalainen vasemmistolainen poliittinen nuorisojärjestö. Se syntyi vuonna 2001, kun järjestöt Rebel – Revolutionære Unge Socialister ja Enhedslistens Ungdomsnetværk yhdistyivät. Socialistisk Ungdomsfront on itsenäinen mutta toimii läheisessä yhteistyössä Yhtenäisyyslistan kanssa. Socialistisk Ungdomsfront kuvailee olevansa sosialistinen ja vallankumouksellinen järjestö, mutta vastustaa väkivallan käyttöä vallankumouksessa ja irtisanoutuu kylmän sodan aikaisesta kommunismista.
The Ronettes
pienoiskuva|The Ronettes vuonna 1966. Vasemmalta: Nedra, Ronney ja Estelle. pienoiskuva|203x203px|Ronettesit keilaamassa levyjuontajan kanssa vuonna 1962.
The Ronettes oli yhdysvaltalainen 1960-luvun popyhtye. Yhtyeen muodostivat keulahahmo Veronica Bennett (myöh. Ronnie Spector), hänen siskonsa Estelle Bennett ja heidän serkkunsa Nedra Talley (myöh. Nedra Talley Ross).
Suosio
Vuonna 1963 The Ronettes alkoi tehdä yhteistyötä tuottaja Phil Spectorin kanssa ja nousi samana vuonna kuuluisuuteen listasijalle 2. nousseella kappaleella "Be My Baby". Toinen iso hitti oli "Baby I Love You". Yhtyeen näyttävä ilme oli Estellen kehittelemä tyyli; heidät tunnettiin runsaasta ripsiväristä, lyhyistä halkiohameista ja jättimäisistä tupeeratuista hiuspehkoistaan. Vuonna 1964 ilmestyi yhtyeen ensimmäinen levy Presenting the Fabulous Ronettes featuring Veronica. Samana vuonna yhtye teki Iso-Britannian kiertueen.
Tekijänoikeuspalkkiot ja Hall of Fame
Vuonna 1988 The Ronettesit peräsivät oikeudessa 10 miljoonaa dollaria maksamattomia tekijänoikeuspalkkioitaan tuottajaltaan Phil Spectorilta. Maksut olivat peräisin elokuvista ja mainoksista, joissa musiikkia oli esitetty, joista Spector oli Ronettesien mukaan maksanut vain 14 000 dollaria. Osa yhtyeen syytteistä kaatui, mutta pitkän käräjöinnin päätteeksi vuonna 2002 he saivat miljoona dollaria, josta jäi kullekin asianajajamaksujen jälkeen päälle reilut 100 000 dollaria.
Vuonna 2007 The Ronettes pääsi Rock and Roll Hall of Fame -museoon Ohiossa.
Dyskobolia Grodzisk Wielkopolski
thumb|right|Seuran logo Dyskobolia Grodzisk Wielkopolski (Klub Sportowy Dyskobolia Grodzisk Wielkopolski) on jalkapalloseura Puolan Grodzisk Wielkopolskista Ison-Puolan voivodikunnassa. Vuoteen 2008 asti maan pääsarjassa pelannut seura pelaa tällä hetkellä neljännellä sarjatasolla myytyään sarjapaikkansa ja pelaajansa Polonia Warszawalle.
Jörg Haider
thumb|Jörg Haider Jörg Haider (26. tammikuuta 1950 Bad Goisern – 11. lokakuuta 2008 Lambichl) oli itävaltalainen poliitikko ja Kärntenin kuvernööri. Hän toimi kuolemaansa asti vuonna 2005 perustamansa Itävallan tulevaisuuden liiton (BZÖ) puheenjohtajana. Puolue saavutti suuren vaalivoiton syksyn 2008 parlamenttivaaleissa. Ennen tätä hän oli toiminut vuoteen 2000 asti kansallisliberaalin Itävallan vapauspuolueen (FPÖ) puheenjohtajana.
Vanhemmat
Jörg Haiderin isä oli vuonna 1914 syntynyt vähävarainen suutari Robert Haider ja hänen äitinsä Dorothea Rupp oli Linzin sairaalan tunnetun lääkärin ja gynekologisen osaston johtajan Karl Ruppin tytär. Dorothean äiti oli varakkaan liikemiehen tytär. Näin ollen Jörgin vanhemmat edustivat eri yhteiskuntaluokkia.
Robert Haider oli liittynyt Hitler-Jugendiin hädin tuskin viisitoistavuotiaana vuonna 1929. Pian sen jälkeen vuonna 1933, kun kansallissosialistiset järjestöt kiellettiin austrofasistien noustua valtaan Itävallassa, Robert Haider pidätettiin, mutta hänen onnistui paeta Baijeriin, jossa hän liittyi Sturmabteilungin (SA) Itävallan legioonaan. Itävallassa austrofasistit ja kansallissosialistit ottivat jatkuvasti yhteen edeltävien kannattaessa Italiaan suuntautunutta fasistista Itävaltaa ja jälkimmäisten kannattaessa yleissaksalaisuutta sekä liittymistä Saksaan. Robert Haider jäi Müncheniin Saksaan, jossa liittyi Saksan kansallissosialistiseen työväenpuolueeseen (NSDAP) ja palveli kaksi vuotta Wehrmachtissa. Hän palasi Linziin vasta Anschlussin jälkeen ja toimi Deutsche Arbeitsfrontin (DAF) alueellisena nuorisojohtajana. Täällä hän tapasi tulevan vaimonsa Dorothean, joka oli myös natsipuolueen jäsen ja toimi samalla puolueen Bund Deutscher Mädel -tyttöliiton (BDM) johtajana. Toisen maailmansodan sytyttyä Robert Haider taisteli useilla rintamilla haavoittuen monta kertaa. Sodan jälkeen hän oli noussut luutnantiksi ja hänet oli urhoollisuudestaan palkittu rautaristillä. Vuonna 1945 Dorothea ja Robert menivät naimisiin.
Sodan jälkeen Robert Haider joutui Glasenbachin vankileirille ja määrättiin sieltä Mauthausenin keskitysleirille hautaamaan natsien murhaamien pakkotyöläisten ruumiita. Dorothea joutui toimimaan siivoojana pakolaislasten talossa. Seuraavina vuosina Haiderit joutuivat tuomioistuimen eteen puoluejäsenyytensä takia, kuten toimittiin kaikkialla Saksassa ja Itävallassa sodan jälkeen. Haiderit luokiteltiin luokkaan Minderbelastet, joka tarkoittaa osallisuutta natsihallinnon rikoksiin ilman henkilökohtaista syyllistymistä mihinkään tiettyyn konkreettiseen tekoon. Sanktiona Robert määrättiin töihin kenkätehtaaseen, eikä aiemmin opettajana toiminut Dorothea saanut enää harjoittaa tointaan.
Nuoruus ja opiskelut
Jörg Haider syntyi 26. tammikuuta 1950 Bad Goisernissa, Ylä-Itävallassa. Hän oli perheen toinen lapsi, isosisko Ulrike oli syntynyt joulukuussa 1945. Nuori Jörg Haider menestyi hyvin koulussa ja pääsi Bad Ischliin lukioon huolimatta vanhempiensa talousvaikeuksista. Haider suoriutui toistuvasti luokkansa parhaimpana oppilaana. Ensimmäisen kosketuksensa hän sai politiikkaan Wienissä aloittaessaan toimintansa kansallismielisessä miekkailevassa Burschenschaft Silvania Wien -opiskelijaveljeskunnassa.
Haider valmistui ylioppilaaksi parhaimmalla mahdollisella arvosanalla vuonna 1968. Hän siirtyi opiskelemaan Wienin yliopiston oikeustieteelliseen tiedekuntaan, jossa sai Doktor der Rechte -tutkintonsa valmiiksi vuonna 1973. Tämän jälkeen hän aloitti asepalveluksensa suorittamisen Itävallan asevoimissa, jossa palveli vapaaehtoisesti vuoden yli tarvittavan yhdeksän kuukauden. Vuonna 1974 armeijasta tultuaan hän aloitti valtiosääntöoikeuden opettamisen Wienin yliopiston oikeustieteellisessä tiedekunnassa.
Osvaldo Hernández
thumb|250px|Osvaldo Hernández.
Jörg Haider
Nuoruus ja opiskelut
1. toukokuuta 1975 Haider meni naimisiin Claudia Hofmannin kanssa. Heillä on kaksi tytärtä Ulrike ja Cornelia.
Osvaldo Hernández
Osvaldo Hernández (s. 11. heinäkuuta 1970 Camagüey, Kuuba) on kuubalainen lentopalloilija, joka edustaa kaudella 2007–2008 Italian A1-liigassa pelaavaa Roma Volleytä.
Jörg Haider
Poliittinen ura
Itävallan vapauspuolue FPÖ oli perustettu vuonna 1955 yhdistämään eri poliittisia suuntauksia, jotka vastustivat vallassa olleita konservatiivista Kansanpuoluetta ja sosialistista Sosiaalidemokraattista puoluetta. Sen juuret olivat yleissaksalaisessa liikkeessä ja sen politiikka pohjautui liberalismiin ja kansallismielisyyteen.
Osvaldo Hernández
A1-liigassa Hernández on pelannut vuodesta 1998 lähtien. 2004–2005 Hernández kuitenkin pelasi kauden eksoottisessa lentopallomaassa Qatarissa. Samalla kaudella maassa pelasi myös toinen kuubalainen, tosin myöhemmin Italian kansalaisuuden saanut Angel Dennis, joka pelaa Roma Volleyn arkkivihollisessa Cimone Modenassa. Italiassa Rooman lisäksi Hernández on pelannut muun muassa Perugia Volleyssa. Hernández siirtyi 2006 Roma Volleyhin juuri Perugiasta, jota hän oli edustanut kaksi edellistä kautta.
Jörg Haider
Poliittinen ura
Vuonna 1970 Haiderista tuli puolueen nuorisojärjestön puheenjohtaja ja tässä tehtävässä hän toimi vuoteen 1974 asti. Jo vuoteen 1972 mennessä Haider oli voimakas hahmo puolueessa ja vuonna 1976 Kärntenin FPÖ:n talousjohtaja. Vuonna 1979 hänet valittiin nuorimpana ehdokkaana Itävallan parlamenttiin. Tuolloin hän oli vain 29-vuotias. Vuonna 1983 hän nousi Kärntenin FPÖ:n johtoon ja alkoi arvostella ankarasti puolueen silloista johtoa. Vapauspuolue sai tuolloin valtakunnallisissa vaaleissa vain 5–6 prosenttia äänistä.
Osvaldo Hernández
Roma Volleyssä Hernández voitti kaudella 2007 Italian A1-liigan pronssia. Hän on kerran urallaan päässyt juhlimaan A1-liigan voittoa 2000 vuonna Roman paidassa. Samalla kaudella hän voitti Roman väreissä myös arvostetun CEV Cupin, jonka hän oli voittanut myös edellisenä vuonna 1999.
Jörg Haider
Poliittinen ura
Vuonna 1986 tapahtui Haiderin poliittisen uran käännekohta, kun hänen onnistui saksalaisnationalistisen siiven avulla syrjäyttämään vallassa olleen puoluejohtajan Norbert Stegerin Innsbrückin puoluekokouksessa. Moni puoluekokouksen osallistujista pelkäsi, että Stegerin poliittinen liberalismi ja yhteistyö sosiaalidemokraattien uhkasi puolueen olemassaoloa. Puolueen suuntauksena oli kansallisliberalismi (Nationalliberalismus), joka tarkoittaa kansallismielisyyden ja talousliberalismin yhdistelmää. Puolue oli jakautunut kansallismielisiin ja liberaaleihin, joista edeltävät halusivat painottaa kansallisliberalismissa kansallismielisyyttä, kun taas jälkimmäiset halusivat muuttaa puoluetta enemmän klassisen liberalismin suuntaan. Haiderin voitto tarkoitti Stegerin valtakaudella vahvassa asemassa olleen liberaalisiiven asemien menetystä. Aina 1990-luvun alkuun asti Haider kuitenkin onnistui olemaan hyvissä väleissä kummankin siiven kanssa.
Osvaldo Hernández
Hernandez kuului Kuuban joukkueeseen Barcelonan kesäolympialaisissa 1992, Atlantan kesäolympialaisissa 1996 ja Sydneyn kesäolympialaisissa 2000.
Jörg Haider
Poliittinen ura
Vuoden 1991 kuvernööripaikan menettäminen näytti Haiderin vastustajien silmissä katkaisseen hänen nousukiitonsa. Seuraavan vuonna 1992 Haider kuitenkin tuli valituksi Itävallan parlamenttiin. Samana vuonna Haider oli Vapauspuolueen presidenttiehdokkaana. Vuoden 1993 Haiderin välit puolueen liberaalisiiven kanssa kärjistyivät, kun Vapauspuolue järjesti 25. tammikuuta – 1. helmikuuta 1993 Haiderin johdolla ”Itävalta ensin” -nimisen kansanäänestyksen puolueen 12 kohtaisesta ohjelmasta, jossa vaadittiin tiukempaa maahanmuuttopolitiikkaa ja saksalaisia suosivampaa politiikkaa. Erityisesti ohjelmassa vaadittiin tiukkaa laittomaan maahanmuuttoon puuttumista. Erityisesti mediassa kansanäänestystä arvosteltiin kovasti. Osallistumisprosentti jäi 7,35 prosenttiin eli hyvin pieneksi, kuten muissakin Itävallan 32 kansanäänestyksessä. Kansanäänestys kuitenkin johti puolueen hajoamiseen, kun liberaalisiipi Heide Schmidtin johdolla erosi puolueesta 4. helmikuuta 1993 perustaen Liberaali foorumiin. Schmidtin lisäksi uuteen eduskuntaryhmään kuuluivat Klara Motter, Friedhelm Frischenschlager, Hans Helmut Moser ja Thomas Barmüller. Schmidt oli vain vuotta aiemmin tukenut presidenttiehdokas Haideria. Saman tien Vapauspuolue jätti paikkansa Liberal Internationalissa paikan siirtyessä Liberaali foorumille, joka sai kuudella prosentilla äänistä 11 paikkaa vuoden 1994 parlamenttivaaleissa ja 5.51 % ääniosuudellä kymmenen paikkaa vuoden 1995 vaaleissa. Vuoden 1999 vaaleissa puolue jäi paikatta ja nykyään sillä on enää muutamia kunnallistason edustajia.
Osvaldo Hernández
Aiheesta muualla
pituus:198
Jörg Haider
Poliittinen kamppailu Kärntenissä
Vuoteen 1989 asti sosiaalidemokraatit olivat hallinneet Kärnteniä suvereenisti absoluuttisella enemmistöllä. Tuona vuonna sosiaalidemokraatit kuitenkin saivat alle 50 prosenttia äänistä, joten Vapauspuolue ja konservatiivinen Kansanpuolue onnistuivat muodostamaan hallituksen, joka valitsi uudeksi osavaltion kuvernööriksi (Landeshauptmann) 39-vuotiaan Jörg Haiderin.
Kuolema
Jörg Haider kuoli 58-vuotiaana auto-onnettomuudessa Kärntenin osavaltiossa lähellä Klagenfurtin kaupunkia aamuyöllä 11. lokakuuta 2008 ollessaan tulossa yökerhosta. Haider ajoi yksin virka-autoaan, Volkswagen Phaetonia huomattavaa ylinopeutta: 142 kilometriä tunnissa 70 kilometrin tuntinopeusrajoitusalueella, ja menetti sen hallinnan ohituksen jälkeen. Auto osui betonipylvääseen ja kieppui ympäri. Haider sai vammoja pään ja rinnan alueille. Haiderin ohittama autoilija soitti apua ja vaikka Haider saatiin nopeasti avun pariin, hän oli kuollut jo sairaalaan tuotaessa. Tiedottajansa mukaan Haider oli ollut tapahtumahetkellä 1,8 promillen humalassa.
Haiderin jälkeen BZÖ:n puoluejohtajaksi nousi hänen oppipoikansa Stefan Petzner. 22. lokakuuta hän kertoi, että hänen suhteensa Haideriin ”meni paljon ystävyyttä pitemmälle”. Haiderin biseksuaalisuus on ollut Itävallan tiedotusvälineiden arvailujen kohteena, mutta tyyliin ei ole kuulunut julkistaa yksityisasioita. Ilmoitus aiheutti julkisuudessa arveluja, että Petzner saattaa menettää paikkansa puoluejohtajana julkitulonsa johdosta. Näin myös tapahtui.
Sittemmin Itävallassa ja Saksassa on tiedotusvälineitä uhattu rangaistuksella, mikäli nämä ”loukkaavat Haiderin yksityisyyden suojaa” ja julkaisevat väitteitä, että Haider olisi ollut homoseksuaali.
Taloudelliset epäselvyydet ja lahjontaepäily
Kesällä 2010 kerrottiin lehdissä, että Haider oli tallettanut miljoonia liechtensteinilaisiin pankkeihin. Rahojen alkuperä ja käyttötarkoitus ovat arvoitus. Haiderin myös epäillään ottaneen vastaan lahjuksia saksalaiselta BayernLB:lta tämän ostaessa itävaltalaisen HGAA-pankin, joka toimi samassa osavaltiossa, jonka kuvernööri Haider oli.
Loppukesästä 2010 Profil-viikkolehti kertoi Haiderin tallettaneen 45 miljoonaa euroa salaiselle tilille Liechesteiniin. Myöhemmin wieniläinen Falter-viikkolehti julkaisi otteita Haiderin entisen puoluetoverin Walter Meischbergerin päiväkirjasta. Päiväkirjan mukaan Haider olisi saanut muoviin käärittyinä setelinä 45 miljoonaa Libyan johtajalta Muammar Gaddafilta. Falterin tietojen mukaan raha piti käyttää itävaltalaisten toimittajien ja pankkiirien lahjontaan.
Flatiron Building
Flatiron Building on 87 metriä korkea, siinä on 22 kerrosta ja se on kapeimmalta kohdaltaan vain kaksi metriä leveä. Sitä pidetään vanhimpana vielä nykyäänkin olemassa olevista Manhattanin pilvenpiirtäjistä.
Flatiron Building lisättiin Yhdysvaltain historiallisten paikkojen rekisteriin historiallisena maamerkkinä vuonna 1989.
Flatiron Building fiktiossa
Hämähäkkimies-sarjakuvaan perustuvissa elokuvissa Spider-Man – Hämähäkkimies ja Spider-Man 2 Flatiron Building on Daily Bugle -sanomalehden päärakennus. Toiseen osaan perustuvassa pelissä on kaupunginosa nimeltä Flat Iron.
Viktor Gertler
Viktor Gertler (myös: Viktor Gáth; 24. elokuuta 1901 Budapest – 5. heinäkuuta 1969 Budapest) oli unkarilainen elokuvaleikkaaja, elokuvaohjaaja ja tietokirjailija.
Elämä
Gertler aloitti uransa 1920-luvulla Berliinissä Ufassa. 1930-luvun alussa hän leikkasi kaksi tuon ajan menestyksellisintä elokuvaa, Die Drei von der Tankstelle ja Tanssiva kongressi. Maaliskuussa 1933, pian kansallissosialistien valtaannousun jälkeen Ufa lopetti yhteistyön Gertlerin kanssa, joka oli juutalainen. Gertler palasi kotimaahan ja työskenteli siellä vuoteen 1938 ja jälleen vuodesta 1946 ohjaajana.
Mississippin armeija
Mississippin armeija oli kolmen Konfederaation eri armeijan nimi Yhdysvaltain sisällissodassa. Lisäksi Unionilla oli oma Mississippin armeijansa (Army of the Mississippi).
Ensimmäinen Mississippin armeija
Ensimmäinen Mississippin armeija, toiselta nimeltään Lännen armeija, oli toimintansa aikana yksi läntisen sotatoimialueen merkittävimmistä armeijoista osallistuen muun muassa Shilohin ja Perryvillen taisteluihin. Se perustettiin 5. maaliskuuta 1862. 29. maaliskuuta Keski-Kentuckyn ja Louisianan armeijat liitettiin Mississippin armeijaan. Armeija lopetettiin 20. marraskuuta 1862, ja se liitettiin osaksi Tennesseen armeijaa.
Toinen Mississippin armeija
Toinen Mississippin armeija perustettiin 7. joulukuuta 1862 Etelä-Louisianan ja Mississippin osastoista sekä Länsi-Tennesseen armeijan joukoista. Armeijan tärkein tehtävä oli suojella Vicksburgin kaupunkia Mississippissä. Armeijan toiminta loppui, kun se antautui kenraali Ulysses S. Grantin joukoille 4. heinäkuuta 1863.
Kolmas Mississippin armeija
Kolmas Mississippin armeija oli toiminnassa 30. heinäkuuta 1863 – 23. kesäkuuta 1864. Sen nimi muutettiin virallisesti muotoon III Corps, Army of Tennessee toukokuussa 1864, mutta armeija käytti tästä huolimatta vanhaa nimeään.
Ville Ranta
Ville Matias Ranta (s. 29. marraskuuta 1978 Oulu) on suomalainen pilapiirtäjä, sarjakuvataiteilija ja sarjakuvia kustantavan Sarjakuvayhdistys Aseman perustajajäsen.
Ura taiteilijana
Vapaana sarjakuvataiteilijana työskentelevä Ranta on toiminut muun muassa Limingan taidekoulussa sarjakuvataiteen opettajana. Hänet tunnetaan luonnosmaisesta piirrostyylistään ja pohdiskelevista, aihepiireiltään usein varsin henkilökohtaisista sarjakuvistaan. Pitkien sarjakuva-albumiensa lisäksi Ranta on tehnyt kuvitusta ja sarjakuvia lehtiin sekä sarjakuva-antologioihin. Ranta on piirtänyt muun muassa Kirkko ja kaupunki -lehteen ja syksyllä 2019 hän aloitti Iltalehden pilapiirtäjänä. Ranta on toiminut myös Ajankohtaisen kakkosen pilakuvapiirtäjänä vuoroviikon Pertti Jarlan kanssa.
Ranta palkittiin Suomen sarjakuvaseuran Puupäähatulla vuonna 2009. Joulukuussa 2009 Kirkon tiedotuskeskus esitti Rantaa vuosittain jaettavan kirkon tiedonvälityspalkinnon saajaksi. Perusteena esitettiin Rannan pitäneen yllä sananvapautta ja pyrkineen riisumaan kirkkoa tekopyhyydestä. Kirkkohallitus ei kuitenkaan suostunut myöntämään palkintoa hänelle ja päätti olla jakamatta palkintoa lainkaan.
Vuonna 2014 Ranta sai Sarjakuva-Finlandian teoksellaan Kyllä eikä ei. Samana vuonna opetus- ja kulttuuriministeriö myönsi hänelle Suomi-palkinnon. Helmikuussa 2017 Ranta sai Ranskan kansallisen ansioritarikunnan (Ordre national du Mérite) ritarimerkin. Hän on ensimmäinen suomalainen sarjakuvataiteilija ja pilapiirtäjä, joka on saanut kyseisen kunniamerkin. Lähes koko Rannan tuotanto varhaista Sade-teosta lukuun ottamatta on käännetty ranskaksi ja hän pitää myös ranskankielistä sarjakuvablogia Ville veut être francais. Teos Célébritiz on alun perinkin suunnattu Ranskan markkinoille.
Maaliskuussa 2023 Ranta palkittiin vuoden journalistina Suuri journalistipalkinto -gaalassa.
Muhammad-sarjakuva
Helmikuussa 2006 Rannan tekemä ja kulttuurilehti Kaltion verkkosivuilla julkaistu sarjakuva kohtaamisesta naamioidun profeetta Muhammadin kanssa herätti kohua Suomessa. Perusaiheen Ranta oli saanut Tanskan Muhammad-pilapiirrosjupakasta, mutta hän käsitteli teemaa hyvin henkilökohtaisella tasolla. Kaltion hallitus pyysi pikakokouksen jälkeen päätoimittaja Jussi Vilkunaa poistamaan sarjakuvan Kaltion nettisivuilta. Vilkunan kieltäydyttyä seurauksena oli päätoimittajan erottaminen ja lehden verkkosivujen sulkeminen.
Nousseen kohun myötä Oulun kaupunki peruutti Rannalta jo tilaamansa kuvitustyön, jonka aihe ei mitenkään liittynyt asiaan. Oulun seudun ammattikorkeakoulu osti maaliskuussa 2006 Rannan sarjakuvan originaalit Kulttuurialan kirjaston kokoelmiin ja teos oli hankinnan jälkeen esillä ainoastaan Helsingin Tennispalatsissa Kiilan 70-vuotisnäyttelyssä vuodenvaihteessa 2006–2007. Teos ei ole ollut Oulun ammattikorkeakoulun omistuksessa lokakuun 2012 jälkeen.
Journalismikritiikin vuosikirja tilasi sittemmin Rannalta Kaltion Muhammad-jupakkaa käsittelevän sarjakuvaesseen. Ranta piirsi esseeseen yhteen kuvaan myös Muhammadin. Samaan vuosikirjaan kirjoittava musliminainen vaati julkaisun toimittajia vetämään Rannan teoksen pois, tai muuten hän ei itse antaisi tekstiään julkaistavaksi. Journalismikritiikin vuosikirjasta sensuroitu sarjakuva julkaistiin 30.3.2007 Ylen Pressiklubin sivuilla.
Electronic Frontier Finland myönsi 2007 Rannalle myönteisen Winston Smith -palkinnon epäitsekkäästä sananvapauden puolustamisesta Muhammad-piirrosten julkaisemisessa. Vuonna 2009 evankeliluterilaisen kirkon tiedotuskeskus halusi antaa Rannalle Kirkon tiedonvälityspalkinnon, mutta kirkkohallitus kieltäytyi ja palkinto jäi ensimmäisen kerran jakamatta.
Pilapiirros perussuomalaisista
Joulukuussa 2011 Kirkko ja kaupunki -lehdessä julkaistiin Rannan pilapiirros, jossa perussuomalaisten kansanedustajia kuvattiin joulupukkina ja tonttuina. Timo Soinin näköinen joulupukki toivotti piirroksessa hyvää joulua ”suomalaisille heteroseksuaaleille valkoihoisille konservatiiveille” Pentti Oinosen näköisen tontun toivottaessa muille ”paskaa joulua”. Lisäksi kuvassa oli muun muassa Olli Immosen näköinen hahmo, joka lisäsi Oinosen toivotukseen ”teidät sais ampua” ja Pietari Jääskeläisen näköinen tonttu, joka toivoo muita lähetettäväksi pois Suomesta. Kansanedustaja Anssi Joutsenlahti kertoi, etteivät perussuomalaiset hyväksy kuvaa ja ihmetteli, kuinka sellainen on voitu laittaa lehteen. Hänen mukaansa piirros pilkkasi joulua räävittömästi ja osoitti yhtä poliittista puoluetta karkeasti.
Rikosilmoitus kansanryhmää vastaan kiihottamisesta
28. syyskuuta 2022 Helsingin Sanomat kertoi Helsingin poliisin kutsuneen Ville Rannan kuulusteluihin. Aiheena oli hänestä tehty rikosilmoitus kiihotuksesta kansanryhmää vastaan. Rikosilmoituksessa oli mukana useita Rannan piirroksia, mm. Kurissa ja nuhteessa -kokoelman piirros, joka käsittelee ranskalaisen opettajan Samuel Patyn murhaa. "Pilapiirrokset eivät lähtökohtaisesti ole kansanryhmää vastaan kiihottamista, vaan yhteiskunnallista keskustelua. Luulen, että kyseessä on trollaaminen", Ranta sanoi Ylelle rikosepäilystä. Hän kommentoi myös sananvapauden tilaa Suomessa sanomalla "Olen käynyt vuosikymmenien ajan sananvapauskeskusteluja. Olen huomannut Päivi Räsäsen ja Johanna Vehkoon tapauksista sen, että oikeusprosessit voivat johtaa absurdeihin tilanteisiin. Sitä en toivoisi omalle kohdalle".
Yksityiselämä
Rannan puoliso on Rebekka Naatus. Naatus on yksi Iloisen talon kellareissa -pamfletin kirjoittajista.
Uppolammi
Uppolammi on Kanta-Hämeessä Hämeenlinnassa  sijaitseva lampi.
Maantietoa
Lammen pinta-ala on 2,7 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Shinnok
Shinnok on kuvitteellinen hahmo Mortal Kombat -taistelupelisarjassa.
Uppolammi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Lammen vedenpinnan korkeus on 85,2 metriä mpy.
Shinnok
Elämäkerta
Shinnok oli aluksi yksi voimakkaimmista jumalten vanhimmista. Hän kuitenkin himoitsi lisää voimaa ja halusi saada Earthrealmin haltuunsa mutta ei voinut astua Earthrealmiin ilman, että muut jumalat huomaisivat hänen aikeensa. Ratkaistakseen pulman Shinnok loi voimakkaan amuletin, jolla hän heikensi ulottuvuuksien välistä portaalia ja pääsi Earthrealmiin. Hän kuitenkin joutui sotaan muita jumalia vastaan ja otti yhteen ukkosenjumala Raidenin kanssa.